PMIndiaData/PMIndiaSum huggingface dataset:
তোকিও ওলিম্পিক্স ২০২০দা মিরাবাই চনুনা ৱেৎলিফতিংদা সিলভর মেদল লৌরকপদা পি.এম.না নুংঙাইবা ফোঙদোকখ্রে

তোকিও ওলিম্পিক্স ২০২০দা মিরাবাই চনুনা ৱেৎলিফতিংদা সিলভর মেদল লৌরকপদা প্রধান মন্ত্রী, শ্রী নরেন্দ্র মোদীনা নুংঙাইবা ফোঙদোকখ্রে। ত্বিৎ অমদা প্রধান মন্ত্রীনা হায়খি, “@Tokyo2020গী অহৌবা ওইনা মসিদগী হেন্না নুংঙাইবা অমা লৈররোই! ভারতপু @mirabai_chanuগী শিংথানীংঙাই ওইবা পর্ফোর্মেন্সনা হরাও-নুংঙাইবা পোকহনখ্রে। মহাক্না ৱেৎলিফতিংদা সিলভর মেদল লৌরকপগীদমক নুংঙাইবা ফোঙদোকচরি। মহাক্কী মাইপাকপ্না ভারত মচা খুদিংমক্তা ইনোৎ হাপ্লি। #Cheer4India #Tokyo2020”
পি.এম.না গুজরাতকী জিলা পঞ্চায়তকী মীহুৎশিংগা উনখ্রে

প্রধান মন্ত্রী, শ্রী নরেন্দ্র মোদীনা ঙরাং গুজরাতকী জিলা পঞ্চায়তকী মীহুৎশিংগা উনখ্রে অমসুং খুঙ্গংগী চাউখৎ-থৌরাং অমসুং খুন্নাইদা চাউখৎপা পুরক্নবা জন শক্তি শীজিন্নবগা মরী লৈনবা সমস্যাশিংগী মতাংদা কুপ্না খন্নখি। ত্বিত অমদা প্রধান মন্ত্রীনা হায়খি; “ঙরাং, গুজরাত্তগী জিলা পঞ্চায়তকী মীহুৎশিংগা লোয়ননা মীফম অমা পাঙথোকখি। ঐখোয়না খুঙ্গংগী চাউখৎ-থৌরাং অমসুং খুন্নাইদা চাউখৎপা পুরক্নবা জন শক্তি শীজিন্নবগা মরী লৈনবা সমস্যাশিংগী মতাংদা কুপ্না খন্নখি।”
সেপ্তেম্বর ১৫দা উপ রাস্ত্রপতি, প্রধান মন্ত্রী অমসুং লোক সভাগী স্পীকরনা পুন্না সন্সদ তি.ভি. হৌদোক্কনি

২০২১গী সেপ্তেম্বর ১৫দা ভারতকী উপ রাস্ত্রপতি অমসুং রাজ্য সভাগী চেয়রমেন, শ্রী এম. ভেঙ্কায়া নাইদু, প্রধান মন্ত্রী শ্রী নরেন্দ্র মোদী অমসুং লোক সভাগী স্পিকর শ্রী ওম বির্লানা পুন্না পার্লিয়ামেন্ত হাউস এনেক্সীগী মরুওইবা কমিতী রুম্না সন্সদ তি.ভি হৌদোক্কনি। হৌদোকপগী থৌরম অসি ইন্তর্নেস্নেল দে ওফ দেমোক্রেসীগা পুল্লি। সন্সদ তি.ভি.গী মরমদা ২০২১গী ফেব্রুৱারীদা, লোক সভা তি.ভি. অমসুং রাজ্য সভা তি.ভি. পুন্নবা ৱারেপ লৌখি অমসুং সন্সদ তি.ভি.গী সি.ই.ও. ২০২১গী মার্চতা খনখি। সন্সদ তি.ভি. থৌরম অসি মপুং ওইনা কেতগরী ৪দা ওইগনি – পার্লিয়ামেন্ত অমসুং দেমোক্রেতিক ইন্সতিত্যুসন মথৌ তৌহনবা, স্কীম/পোলিসীশিং ঙাকপা অমসুং হাপ্পা, ভারতকী পুৱারী অমসুং সংস্কৃতী অমসুং মতম খরগী ওইবা হিরম/অপাম্বা/তৌনিংবশিং অসিনি।
প্রধান মন্ত্রীনা মালেমগী খ্বাইদগী ৱাংবা রেলৱেগী থোং ওইরিবা চেনাব থোংগী আর্ক ক্লোজর শাবা লোইশিনখিবদা থাগৎপা ফোঙদোকখ্রে

প্রধান মন্ত্রীনা জম্মু অমসুং কাশ্মিরদা ইন্দিয়ন রেলৱেজনা শাবা মালেমগী খ্বাইদগী ৱাংবা রেলৱেগী থোং ওইরিবা চেনাব থোংগী আর্ক ক্লোজর শাবা লোইশিনখিবদা থাগৎপা ফোঙদোকখ্রে। ত্বিৎ অমগী ৱারোলদা শ্রী মোদীনা হায় লৈবাক অসিগী মীয়ামগী মপাঙ্গল অমসুং থাজবা অসিনা মালেমগী মাংদা ফীদমননিংঙাই ওইবা খুদম অমা পীরি। থবক অসিদা মাই পাকখিবনা ভারতনা মোদর্ন ইঞ্জিনীয়রিং অমসুং তেক্নোলোজীগী লমদা তৌবা ঙম্লক্লিবা অসি উৎপদা নত্তনা থবক শুবগী চৎনবীদা ‘সঙ্কল্প সে সিদ্ধি’গী গুনশিং চেন্দুনা অহোংবা লাক্লিবা অসিগী খুদম অমসু ওইরি।
জয়প্রকাস নরায়নগী মপোক নুমিৎতা মফমদা প্রধান মন্ত্রীনা ইকায়খুম্নবা উৎখ্রে

লোক নয়ক জয়প্রকাস নরায়নগী মপোক নুমিৎতা মফমদা প্রধান মন্ত্রী নরেন্দ্র মোদীনা ইকায়খুম্নবা উৎখ্রে। “মহাক্কী মপোক নুমিৎতা ভারতকী অশেংবা মচানুপা লোকনায়ক জয়প্রকাস নরায়নদা ঐনা ঐগী চম্লবা ইকায়খুম্নবা উৎচরি। ভারতকী নীংতম লাল মনুংদা মহাক্না শিংথাবা য়াবা থবকশিং পাংথোকখি অমসুং নীংতম্লবা মতুংগী মতমদা ঐখোয়গী গনতন্ত্র ঙাক্নবা লাম্বা লৈতনা থবক তৌখি। মহাক্কী কৎথোকপশিং মতম চুপ্পদা নীংশিংদুনা লৈহৌরগনি”।
শিল্লোংগী আর্কবিসোপ রেবরেন্ত দোমনিক জালা লৈখিদবদা প্রধান মন্ত্রীনা অৱাবা ফোংদোক্লি

শিল্লোংগী আর্কবিসোপ রেবরেন্ত দোমনিক জালা লৈখিদবদা ঙসি প্রধান মন্ত্রী নরেন্দ্র মোদীনা অৱাবা ফোংদোক্লি । আর্কবিসোপ লৈখিদবদা মহাক অৱাবা ফাওই হায়না প্রধান মন্ত্রীনা তুইত তৌখি । মোদীনা হায়খি “মহাক্না খুন্নাইগী য়াইফনবা পাংথোক্লম্বা থবকশিংগী অমসুং মহাক্না মেঘলায়া চাউখৎনবা হোৎনরম্বশিংগীদমক মতম পুম্নমক্ত রেবরেন্ত দোমনিক জালা নিংশিংদুনা লৈহৌরগনি । মহাক্কী থৱায়না ইংনা পোথাবা ওইরসনু”। ২০১৯গী ওক্তোবর ১১দা য়ুনাইতেদ স্তেদকী কালিফোরনিয়াদা কার গুরুং চৎপদা শিল্লোংগী আর্কবিসোপ রেবরেন্ত দোমনিক জালা লৈখিদবনি । ইং ১৯৭৭গী নবেম্বরগী ১৯দা মহাক দোন বোস্কো সেলসিয়ানশিংগী ধর্ম্মগী লুচিংবা অমা ওইনা খনখি । ১৯৯৯গী দিশেম্বরদা মহাক শিল্লোংগী আর্কবিসোপ ওইনা হাপত্রিঙৈদা গুৱাহাতি কংগ্রেগেসন্দা মতম খরা লৈরমখি ।
পি.এম.না নীংতম নুমিৎতা মহাত্মা গান্ধীদা ইকাই খুম্নবা উৎখ্রে

প্রধান মন্ত্রীনা নীংতম নুমিৎতা রাজগাত্তা চৎতুনা জাতিগী মপাদা ইকাই খুম্নবা উৎখ্রে। প্রধান মন্ত্রীনা অসুম্না ত্বিত তৌখি। “রাজঘাত্তা চৎতুনা মহাত্মা গান্ধীদা ইকাই খুম্নবা উৎচখি। ঐখোয়না মীয়ামগী অনীংবশিং থুংহন্নবা মাইকৈদা থবক পাইখৎপদা মহাক্কী ৱাখল্লোনশিং অমসুং ফিদমনীংঙাই ওইরবা মওং-মতৌশিং অসিনা মখা তানা লমজিং-লমতাকপীখিগনি।”
প্রগতিগী খুৎথাংদা প্রধান মন্ত্রীগী ৱারী শানবা

আই সি তিদা য়ুম্ফম ওইবা মল্তি-মোদেল প্লেতফোর্ম প্রো-একতিব গভর্নান্স এন্দ তাইম্লী ইমপ্লিমেন্তেসন-প্রগতিগী ২৯শুবা মীফম প্রধান মন্ত্রী নরেন্দ্র মোদীনা চেয়র লৌদুনা ঙসি পাংথোকখ্রে। তেল্লিকম্যুনিকেসন সেক্তরগী খুদোংচাদবশিং কোকহন্নবা পায়খৎলিবা থবকশিং প্রধান মন্ত্রীনা অমুক হন্না য়েংশিনখি। হন্দক নৌনা পায়খৎখিবা অনৌবা তেক্নোলোজীগী থবকশিং য়াওনা মসিগী মতাংদা খুমাং চাউশিল্লিবা থবকশিংগী মতাংদা প্রধান মন্ত্রীদা পাউদমখি। প্রধান মন্ত্রীনা হায়খি, তেলিকোম সেক্তরগা মরি লৈনবা ৱাথোকশিং অসি খ্বাইদগী নৌবা তেক্নোলোজীশিংনা কোকহনগদবনি। সর্বিস পীরিবশিংনা মীয়াম্না পেন্নবা থবক ফজনা পাংথোক্কদবনি। ২৮শুবা প্রগতিগী মীফমদা লুপা লাখ ক্রোর ১১.৭৫ রোমগী প্রোজেক্তশিংগী থবকশিং অমুক হন্না য়েংশিনখি। সেক্তর কয়াদা মীয়াম্না থেংনরিবা খুদোংচাদবশিং কোকহন্নবা থবকশিং য়েংশিনখি। ঙসি, ২৯শুবা মীফম অসিদা, রেলৱে, অরবান দিবলপমেন্ত, লম্বী, মৈ অমসুং কোয়লা সেক্তরশিং য়াউনা মরুওইবা প্রোজেক্ত ৮ প্রধান মন্ত্রীনা অমুক হন্না য়েংশিনখি। হায়রিবা প্রোজেক্তশিং অসি উত্তর প্রদেশ, জম্মু অমসুং কশ্মীর, হরিয়না, গুজরাত, মহারাস্ত্রা, কর্নাতক, ঝারখন্দ, ওরিশা অমসুং নোংচুপ বেঙ্গলদা পায়খৎপা প্রোজেক্তশিংনি। দিস্ত্রিক মিনরেল ফাউন্দেসনশিংনা থবক তৌরিবা প্রধান মন্ত্রী খানজী কল্যান য়োজনাগী থবকশিং মখাদা পায়খৎলিবা থবকশিং প্রধান মন্ত্রীনা অমুক হন্না য়েংশিনখি। মিনরেল মরাং কাইনা ফংবা জিলাশিংদা লৈরিবা লন-থুমশিংগী মরুওইবশিং পল্লদুনা মহাক্না কেন্দ্র অমসুং রাজ্য সরকারশিংগী ওফিসিয়েলশিংদা হায়রিবা জিলাশিং অসিদা লৈরিবা মীয়ামগী পুন্সি মহিং ফগৎনবা অমসুং হিংবদা লাইহন্নবা ফন্দশিং শীজিন্ননবা তকশিনখি। মহাক্না মখা তানা হায়খি, মতম কুইনা চাউখৎতনা লাক্লবা জিলাশিং অসিগী মরক্তগী অফবা জিলাশিংগী মরক্তা য়াউরকপা অসি লাইবক য়াম্না ফবনি ।
প্রধান মন্ত্রীনা ধাকাদা থুংবা

প্রধান মন্ত্রী শ্রী নরেন্দ্র মোদীনা প্রধান মন্ত্রী শৈখ হাসিনানা বার্তোন তৌরখিবা বঙ্গলাদেশকী খোঙচৎতা ধাকা য়ৌখ্রে। হায়রিবা অসি শৈখ মুজিবুর রাহমনগী চহি চা শুবা মপোক কুমোনগী নিংশিং থৌরম- মুজিব বোর্শো পাংথোকপা; ভারত অমসুং বঙ্গলাদেশকী মরক্তা দিপ্লোমেতিক ওইবা মরী লিংখৎখিবা চহি ৫০শুবা; বঙ্গলাদেশকী নিংতম লানগী চহি ৫০শুবগী থৌরম পাংথোকপগী পুৱারী ওইরগদবা খোঙচৎ অমনি। য়াম্না অখন্নবা থৌগল উৎলদুনা, প্রধান মন্ত্রী শৈখ হাসিনা অমসুং মহাক্কী মন্ত্রীমন্দলগী মিনিস্তরশিংনা প্রধান মন্ত্রী মোদীবু হাজ্রাত শাহজালাল ইন্তর্নেস্নেল এয়রপোর্ত্তা হরাও তয়াম্না ওকখি। ১৯ গন্স অমসুং গার্দ ওফ ওনরগী ইকাই খুম্নবা প্রধান মন্ত্রী শ্রী নরেন্দ্র মোদীদা পীখি।
শ্রীমতী শিলা দিক্ষিৎনা লৈখিদবদা প্রধান মন্ত্রীনা অৱাবা ফোংদোকখ্রে

হান্নগী দিল্লীগী মুখ্য মন্ত্রী শ্রীমতী শিলা দিক্ষিৎনা লৈখিদবদা প্রধান মন্ত্রী শ্রী নরেন্দ্র মোদীনা অৱাবা ফোংদোকখ্রে। প্রধান মন্ত্রীনা হায়খি, “শিলা দিক্ষিৎজীনা লৈখিদবদা থম্মোই শোক্না নুংঙাইজদে। তরাম-তরাম্বা অমসুং মীকৌ-মীরম ফজবা মীশক অমা ওইনা, দিল্লীগী চাউখৎ থৌরাংদা মহাক্না মশক নাইবা থৌদাং লৌখি। মহাক্কী ইমুং মনুং অমসুং তুংইনবশিংগী অৱাবদসু শরুক য়াজরি। ওম শান্তি।”
প্রধান মন্ত্রীনা মীয়ামদা হনুমান জয়ন্তীগী য়াইফ পাউজেল পীখ্রে

প্রধান মন্ত্রী, শ্রী নরেন্দ্র মোদীনা হনুমান জয়ন্তীগী য়াইফরবা থৌরম অসিদা মীয়ামদা পাউজেল পীখ্রে। প্রধান মন্ত্রীনা মহাক্কী ত্বীত্তা অসুম্না হায়খিঃ পাঙ্গল, থৌনা অমসুং ইশাবু লাকশিনবা ঙম্বগী খুদম ওইরিবা ভগবান হনুমানগী জয়ন্তীগা মরী লৈননা লৈবাক মীয়ামদা য়াইফ পাউজেল পীজরি। পৱনপুত্রগী থৌজালদগী মীওই খুদিংগী পুন্সিদা পাঙ্গল, মহৈ অমসুং লৌশিংনা থনবা ওইরসনু”।
পি.এম.না নবেম্বর ৫দা কেদর্নাথতা চৎকনি অমসুং শ্রী অদি শঙ্করচার্য়্য সমাধি শঙ্গাগনি

প্রধান মন্ত্রী শ্রী নরেন্দ্র মোদীনা নবেম্বর ৫দা উত্তরাখন্দগী, কেদর্নাথতা চৎকনি। প্রধান মন্ত্রীনা কেদর্নাথ মন্দিরদা লাই খুরুমগনি। মতুংদা মহাক্না শ্রী অদি শঙ্করচার্য়্য সমাধি শঙ্গাগনি অমসুং শ্রী অদি শঙ্করচার্য়্যগী মুর্তী মায়খুম হাংদোক্কনি। সমাধি অসি ২০১৩দা ঈশিং-ইচাওনা মরম ওইদুনা মাং তাকহল্লুরবা মতুংদা অমুক হন্না শেমগৎখিবনি। শেমজিনবগী থবক অসি প্রোজেক্ত অসিগী চংশিল্লিবা থবকশিং লেপ্পা লৈতনা য়েংশিল্লিবা প্রধান মন্ত্রীগী লমজিং লমতাক্কী মখাদা পাংথোকপনি। প্রধান মন্ত্রীনা সরস্বাতী আস্থাপত্তা চৎথরিবা থবকশিং য়েংশিনগনি। প্রধান মন্ত্রীনা পব্লিক রেল্লী অমদসু ৱা ঙাংগনি। মহাক্না সরস্বাতী রেতেনিং ৱাল অমসুং ঘাত, আস্থাপতকী মন্দাকিনি রিতেনিং ৱাল, তির্থ পুরোহিত হাউজেজ অমসুং মন্দাকিনি তুরেলদা লৈবা গারুদ চাত্তি থোং য়াওনা লোইশিনখ্রবা থবকশিংগী মরুওইবা ইনফ্রাস্ত্রকচর প্রোজেক্তশিং শঙ্গাগনি। প্রোজেক্তশিং অসি লুপা কোতি ১৩০ চংনা শাখিবনি। মহাক্না সঙ্গম ঘাতকী অমুক শেমগৎলিবা, ফার্স এদ অমসুং তুরিস্ত ফেসিলিতেসন সেন্তর, এদমিন ওফিস অমসুং হোস্পিতাল, গেস্ত হাউস অনি, পুলিস স্তেসন, কমান্দ অমসুং কন্ত্রোল সেন্তর, মন্দাকিনি আস্থাপত ক্যু মেনেজমেন্ত অমসুং সরস্বতী সিবিক এমেনিতী বিল্দিং য়াওনা লুপা কোতি ১৮০ চংবা প্রোজেক্ত কয়া অমগী উরেপ উয়ুং তমগনি।
প্রধান মন্ত্রী শ্রী নরেন্দ্র মোদী অমসুং পিপল্স রিপব্লিক ওফ বঙ্গলাদেশকী প্রধান মন্ত্রী হর এক্সিলেন্সী শৈখ হসিনাগী অনিগী মরক্তা তৌনবা ফোন কোল

প্রধান মন্ত্রী শ্রী নরেন্দ্র মোদীনা ঙসি পিপল্স রিপব্লিক ওফ বঙ্গলাদেশকী প্রধান মন্ত্রী হার এক্সিলেন্সী শৈখ হসিনাগা লোয়ননা ফোন্দা ৱারী শানখ্রে। প্রধান মন্ত্রী মোদীনা শেংলবা রামজান থাগী তাঞ্জা লাকপদা ভারতকী প্রজাশিংগী মায়কৈদগী অমদি মহাক মশামক্কী মায়কৈদগী প্রধান মন্ত্রী শৈখ হসিনা অমসুং বঙ্গলাদেশকী প্রজাশিংদা নুংঙাইবা ফোংদোকখি। লুচিংবা অনিনা কোবিদ-১৯ লাইচৎনা ওইরিবা রিজনেলগী ফিভমদা খন্ন-নৈনখি, অমদি মরী লৈনবা লৈবাকশিংদা মসিগী ইফেক্তশিং হন্থহন্নবা লৌখৎলিবা খোঙথাংশিংগী মতাংদা অমনা অমদা পাউদমখি। লুচিংবা অনিনা সার্ক লৈবাকশিংগী লুচিংবশিংগী মরক্তা মার্চ ১৫দা য়ানখিবা অখন্নবা এরেঞ্জমেন্তশিং ইম্প্লিমেন্ত তৌবদা খুমাং চাউশিনবদা হরাউবা ফোংদোক্নখি। প্রধান মন্ত্রী মোদীনা সার্ক কোবিদ-১৯ ইমর্জেন্সী ফন্দদা য়ু.এস. দোলর মিলিয়ন ১.৫ থৌদাং য়ারকপগীদমক প্রধান মন্ত্রী শৈখ হসিনাবু থাগৎপা ফোংদোকখি। প্রধান মন্ত্রী শৈখ হসিনানা প্রধান মন্ত্রী মোদীবু রিজন অসিদা কোবিদ-১৯ থেংননবা হোৎনরিবশিং লুচিংবগীদমক অমদি বঙ্গলাদেশতা মেদিকেল সপ্লাই অমসুং কেপাসিতী বিলদিং অনিমক্তা তেঙবাং পীবগীদমক থাগৎপা ফোংদোকখি। লুচিংবা অনিমক্না রোদ, রেল, ইনলেন্দ ৱাতরৱেজ অমসুং এয়রগী থোংদা ঙমখৈ লান্না মরুওইবা পোৎলমশিংগী সপ্লাই মখা চত্থবদা অপেনবা ফোংদোকখি। প্রধান মন্ত্রী মোদীনা পুৱারী, সংস্কৃতি, লোন অমসুং ইচিল-ইনাও ওইবগী অচেৎপা মরী অদু নৌহৌনা নিংশিংলদুনা নাকল অনিগী মরীশিংগী অফবা মওং-মতৌদা অপেনবা ফোংদোকখি অমদি কোবিদ-১৯ শন্দোরকপা লাকশিনবা অমসুং লাইচৎ অসিগী হকশেল অমসুং ইকোনোমিক ইম্পেক্ত হন্থহনবদা বঙ্গলাদেশপু মতেং পাংনবা ভারতনা য়ারিবা অদু শোয়দবনি হায়খি। প্রধান মন্ত্রীনা মসিগী পুৱারী ওইরবা মুজিব বর্শোদা প্রধান মন্ত্রী শৈখ হসিনা অমসুং বঙ্গলাদেশকী মরূপ প্রজা পুম্নমকপু হকচাক ফনা লৈনবা অমসুং নুংঙাই-য়াইফনা লৈনবগীদমক মহাক্কা ওইবা য়াইফ পাউজেল পীখি।
প্রধান মন্ত্রীনা জি.এস.তি.না চহি ৪ মপুং ফারকপদা থাগৎপা ফোঙদোকখ্রে

প্রধান মন্ত্রী, শ্রী নরেন্দ্র মোদীনা জি.এস.তি.না চহি ৪ মপুং ফারকপদা থাগৎপা ফোঙদোকখ্রে অমসুং মসি ভারতকী শেন্মীৎলোনগী ওইরিবা ফীভম অসিদা মাই পাকপা অমনি হায়না ফোঙদোকখ্রে। ত্বিৎ অমদা প্রধান মন্ত্রীনা হায়খি, “জি.এস.ই. অসি ভারতকী শেন্মীৎলোনগী ওইরিবা ফীভম অসিদা মাই পাকপা অমনি। মসিনা ত্রান্সপরেন্সী, কম্প্লাইন্স অমসুং অপুনবা কল্লেক্সনদা শীংথনীংঙাই ওইনা হেনগৎহনবগা লোইননা তেক্সশিংগী মশিং, কম্প্লাইন্সকী পোৎলুম অমসুং মীচম প্রজানা পুরিবা অপুনবা তেক্সকী পোৎলুম অদু হন্থহনখ্রে। #4YearsofGST”
মীহৌ চাওবা নত্তে, দরকার ওইবদু ভারতপু লমজিংলিবা ৱাখল্লোন্নি: প্রধান মন্ত্রীনা হায়খি

প্রধান মন্ত্রী শ্রী নরেন্দ্র মোদীনা য়ু.এন. জেনরেল এসেমব্লীগী সাইদলাইনদা য়ু.এন. সেক্রেতরী জেনরেলনা শিন্দুনা পাংথোকপা ক্লাইমেৎ এক্সন মীফম হৌদোকপগী থৌরমদা ৱা ঙাংখ্রে। থৌরম অদুদা ৱা ঙাংলদুনা প্রধান মন্ত্রীনা হায়খি মদুদি মমাং চহিদা চেম্পিয়ন ওফ আর্থ এৱার্দ ফংলবা মতুংদা য়ুনাইতেদ নেসন্সতা ৱা ঙাংবা অসি মসিনা অহানবনি। ক্লাইমেৎ চেঞ্জগুম্বা য়াম্না মরুওইবা চেলেঞ্জ অমা লাকশিন্নবা ঐখোয়না হৌজিক ঐখোয়না লৌখৎলিবা খোংথা অসি মতিক চাদে হায়না মহাক্না হায়খি। ৱাখল্লোনদা অহোংবা পুরক্নবা মালেমগী মীয়াম্না খোংজং অমা চংশিন্নবা মহাক্না ৱাফম থমখি। মহৌশাবু ইকায়খুম্নবা, মহৌশাগী লন-থুমশিং লিক্না শীজিন্নবা, দরকার ওইবা হন্থহনবা অমসুং ঐখোয়না ঙমগদবা থাক্তা হিংনবা হোৎনবা পুম্নমক অসি ঐখোয়গী চৎন-লোনচৎশিং অমসুং হৌজিক পাংথোক্লিবা থবকশিংনি হায়না মহাক্না ফোংদোকখি। মীহৌ চাওবা নত্তে, দরকার ওইবসি ঐখোয়বু লমজিংলিবা ৱাখল্লোন্নি হায়না মহাক্না মখা তাখি। মরম অদুনা ঙসিদি ভারতনা ৱাফম অসিগী মতাংদা মরুওইনা খন্নবদা নত্তনা, থবক ওইনা পাংথোকপা য়াগদবা থৌরাং অমসুং লম্বী অমা উৎলে। ৱা শংবাই অমা ঙাংবদগী থবক মেরুক অমা পাংথোকপনা হেন্না মমল য়াম্মি হায়বা ঐখোয়না থাজৈ। নন ফোসিল ফুয়েল শীজিন্নবা হেনগৎলগনি, অমসুং ২০২২ ফাওবদা ভারতকী রিন্যুয়েবল ইনর্জী কেপাসিতী গিগাৱাত ১৭৫দা হেঙ্গৎলগনি অমসুং তুংদা গিগাৱাত ৪৫০ ফাওবা পুথোক্নবা থৌরাং তৌরি হায়না মহাক্না ফোংদোকখি। । ই-মোবিলিতীগী খুত্থাংদা ত্রান্সপোর্ত সেক্তর মৈখু চেনহন্দনবা অমসুং পেত্রোল অমসুং দিজলদা বাইওফুয়েল য়ানবগী চাং হেনগৎহন্নবা ভারতনা থৌরাং তৌরি হায়না মহাক্না ফোংদোকখি। ভারত্তা ইমুং মিলিয়ন ১৫০দা চাক থোংনবা গ্যাস ফংহল্লে হায়না মহাক্না মখা তাখি। শ্রী মোদীনা হায়খি মদুদি ঈশিং য়োকশিন্নবা, নোংগী ঈশিং য়োকশিন্নবা অমসুং ঈশিং ফংফমশিং শেমগৎনবা ঐখোয়না জল জীবন মিসন হৌদোক্লে অমসুং মসিদা লাক্লিবা চহি খরা অসিদা ভারতনা বিলিয়ন দোল্লর ৫০ রোম চাদিং তৌগদৌরি। মহাক্না হায়খি মদুদি মালেমগী থাক্তা, ঐখোয়গী ইন্তর্নেস্নেল সোলর এল্লাইন্স কেম্পেন অসিদা লৈবাক ৮০ শরুক য়ারে। ভারত অমসুং স্বিদেন্না অতোপ্পা লৈবাকশিংগা লোয়ননা ইন্দস্ত্রী ত্রান্সিসন ত্রেক্কী মখাদা লিদরসিপ গ্রুপ শেমগৎলে। মসিগী থৌরাং অসিনা অনৌবা তেক্নোলোজী পুথোকপগী মতাংদা সরকারশিং অমসুং লনাই কম্পেনীশিংদা মতেং পীননবা ফিদা অমা পীগনি। মসি ইন্দস্ত্রীগী কার্বোন য়ামদনা পুথোক্নবা লম্বীশিং শেমগৎপদা মতেং পাংগনি। মহাক্না হায়খি মদুদি ঐখোয়গী ইনফ্রাস্ত্রকচরশিং মহৌশাগী অমাং-অতাশিংদগী ঙাকথোক্নবা, ভারতনা অমাং-অতাশিংদগী ঙাকথোকপা ঙম্বা ইনফ্রাস্ত্রকচরশিং শেমগৎনবা চুংশিন্নবা অমা হৌদোক্লে। মসিগী চুংশিন্নবা অসিদা শরুক য়ানবা ঐনা মেম্বর লৈবাকশিংদা খঙহল্লি। মহাক্না মখা তাখি মদুদি অগস্ত ১৫দা পাংথোকখিবা চহি অসিগী ভারতকী নীংতম্বা নুমিৎ থৌরমদা, সিঙ্গল য়ুজ প্লাস্তিক শীজিন্নবা লেপ্নবা মীয়ামগী খোঙজং অমা হৌনবা ঐখোয়না তকশিনখি। ৱা ঙাংবগী মতম অদু লোইরে; হৌজিক মালেম অসিনা থবক পাংথোকপা মথৌ তারে হায়না মহাক্না অকনবা ৱাফম থমখি।
কেন্দ্রগী মন্ত্রীমন্দলনা হেন্না মপাঙ্গল লৈবা স্তীলগীদমক প্রদক্সন-লিঙ্কেদ ইন্সেন্তিব (পি.এল.আই.) স্কীমগী অয়াবা পীখ্রে

প্রধান মন্ত্রী, শ্রী নরেন্দ্র মোদীনা ময়াই তাংবল লৌবা, কেন্দ্রগী মন্ত্রীমন্দলনা, ভারতকী শেন্মীৎলোন্দা স্তীল সেক্তরনা চাওখৎ থৌরাংদা মরুওইনা অমা ওইনা লৌদুনা, ঙসি হেন্না মপাঙ্গল লৈবা স্তীলগীদমক প্রদক্সন-লিঙ্কেদ ইন্সেন্তিব (পি.এল.আই.) স্কীমগী অয়াবা পীখ্রে। স্কীম অসিনা লৈবাক অসিদা অৱাংবা থাক্কী গ্রেদ ওইবা হেন্না মপাঙ্গল লৈবা স্তীল পুথোকপদা মতেং ওইরগনি। মখা তানা মসিনা মপাল লমদা থাদোকপা হেনগৎহল্লগনি অমসুং হায়-এন স্তীলগীদমক মীপাল তাংবা হন্থরগনি। স্কীম অসিনা চাওরাক্না কোতি ৪০,০০০গী শেন্থং অমসুং মেত্রিক তন ২৫ অহেনবা লাক্লবা য়াই হায়না পারি। স্কীম অসি ২০২৩-২৪দগী হৌদুনা ২০২৭-২৮ ফাওবদা চহি মঙা (০৫) ওইগনি। লুপা কোতি ৬৩২২গী বদজেৎ পুথোক্তুনা, পি.এল.আই. স্কীম অসিনা কোতেৎ/প্লাতেৎ স্তীলগী পোত্থোকশিং, হায় স্ত্রেং/ৱিয়র রেজিস্তেন্ত স্তীল; হেন্না মপাঙ্গল লৈবা রেলস; এলোয় স্তীলগী পোত্থোকশিং, স্তীলগী ৱায়র অমসুং ইলেক্ত্রীকেল স্তীল কোনশিল্লি। হায়রিবা স্তীলগী পোত্থোকশিং অসি স্ত্রাতেজিক ওইবা অমসুং স্ত্রাতেজিক ওইদবা অনিমক্কী মখল কয়া অমদা শিজিন্নগনি অমসুং হায়রিবা অসিদা হ্বাইত গুদস, ওতোমোবাইলগী পার্ত অমসুং মচাকশিং, থাউ অমসুং গ্যাস পুনবগী পাইপশিং, বোইলরস, দিফেন্স এপ্লিকেসন্দা শিজিন্নবা বালিস্তিক অমসুং খুলায়গী শীতশিং, খোঙজেল য়াংবা রেলৱে লাইনশিং, তর্বাইন মচাকশিং, পাৱর পুনবা ইলেক্ত্রীকেল স্তীল অমসুং ইলেক্ত্রীক ভেহিকলশিং য়াওরি। ভারতনা হৌজিক্কী ওইনা স্তীল সেক্তরদা ভেল্যু চেন অনেম্বা থাক্তা শিজিন্নরি। গ্রেদ হেন্না ফবা স্তীলশিং ভারত্তা মপাল লমদগী পুশিল্লক্লি। হায়রিবা অসি স্তীল ইন্দস্ত্রীনা তন্দা য়ু.এস.দি. ৮০-১০০দা লৈবা, লোজিস্তিক অমসুং ইনফ্রা কোস্ততা হেনগৎপা, অহেনবা পাৱর অমসুং কেপিতেল কোস্ত অমসুং তেক্সেস অমসুং মথৌশিং হাপ্পা ঙমদবগীনি। হেন্না মপাঙ্গল লৈবা স্তীলগীদমক পি.এল.আই. স্কীমগী পান্দম অসি লৈবাক অসিদা মপাঙ্গল লৈবা স্তীল পুথোকপা ঙম্নবনি। অয়াবা লৈরবা মেনুফেকচররশিংদা ইন্সেন্তিব ৪%দগী ১২% ফাওবা ইনক্রিমেন্তেল প্রদকসন্দা হৌননবা হায়রি। পি.এল.আই. ইন্সেন্তিবনা তেক্নোলোজীদা ইন্দিয়ন স্তীল ইন্দস্ত্রীবু মপুং ফাহনবদা মতেং পীগনি অমসুং ভেল্যু চেন্দা পুখৎকনি। শকখংলবা ‘স্পেসিএলিতী স্তীল’দা মেনুফেকচর তৌরিবা ভারত্তা মিং চল্লবা কম্পনী অমনা স্কীম অসিদা শরুক য়াবা য়াগনি। হায়রিবা অসিদা ‘স্পেসিএলিতী স্তীল’ অসি শেম্বদা শৌদোকহনবা অমসুং হৈবা অসি প্রধান মন্ত্রীগী আত্মানির্ভর ভারতকী মিয়েংদা হৌবদগী লোইবা ফাওবা লৈবাক অসিদা শোইদনা শাগনি। স্পেসিএলিতী স্তীলগী পি.এল.আই. স্কীম অসিনা দোমেস্তিক স্তীল ভেল্যু চেন মপাঙ্গল কনখৎহনবদা মরুওইবা থৌদাং লৌগনি অমসুং ভেল্যু হেনবা স্তীল পুথোক্তুনা মালেমগী ওইবা ভেল্যু চেন্দা পীদুনা তেক্নোলোজী কেপাবিলিতী শাগৎপদা স্তীল সেক্তরদা মথৌ হৌগনি। অহেনবা পোত্থোক অমসুং শেন্থংগী মিয়েং অমদা, স্কীম অসিনা চাওরাক্না লাখ ৫.২৫তা ৬৮,০০০ অমনা হকথেংননা অমসুং লৈহৌরিবা অতৈনা নাকোইননা থবক পীবা য়ানা লৈরি।
কেন্দ্রগী মন্ত্রীমন্দলনা প্রধান মন্ত্রী গরিব কল্যন অন য়োজনা (পি.এম.জি.কে.এ.ৱাই.) অতোপ্পা থা মরি (দিসেম্বর ২০২১-মার্চ ২০২২) অমগা শাংদোক্নবা অয়াবা পীখ্রে

প্রধান মন্ত্রীনা ০৭.০৬.২০২১দা মীয়ামদা ৱা ঙাংলদুনা লাওথোকপা অমদা অমসুং কোবিদ-১৯গী ইকোনোমীক রেস্পোন্সকী শরুক অমা ওইনা, কেন্দ্রগী মন্ত্রীমন্দলনা প্রধান মন্ত্রী গরিব কল্যন অন য়োজনা (পি.এম.জি.কে.এ.ৱাই.-ফেজ V) অতোপ্পা থা ৪ মদুদি ২০২১গী দিসেম্বরদগী ২০২২গী মার্চ ফাওবা @দাইরেক্ত বেনিফিত ত্রান্সফর (দি.বি.তি.)গী মখাদা কোল্লিবশিং য়াওনা নেস্নেল ফুদ সেক্যুরিতী এক্ত(এন.এফ.এস.এ.) [অন্তোদয়া অন য়োজনা অমসুং প্রাইওরিতী]গী মখাদা কোল্লিবা বেনিফিসরী পুম্বা মীওই অমদা চেং-হৱায় থা অমদা কে.জি. ৫ লেম্না ফংহল্লিবা অসিদা অমগা শাংদোক্নবা অয়াবা পীখ্রে। স্কীম অসিগী ফেজ-I অমসুং ফেজ-II অসি ২০২০গী এপ্রিলদগীনা জুন ফাওবা অমসুং ২০২০গী জুলাইদগী নবেম্বর ফাওবা মথংশিৎনা পীখি। স্কীম অসিগী ফেজ-IIIদনা ২০২১গী মেদগী জুন ফাওবা চৎনখি। স্কীম অসিগী ফেজ-IVদনা ২০২১গী জুলাইদগী নবেম্বর ফাওবা চৎনখি। পি.এম.জি.কে.এ.ৱাই. স্কীমগী ফেজ Vদনা দিসেম্বর ২০২১-মার্চ ২০২২ ফাওবা লুপা কোতি ৫৩,৩৪৪.৫২গী চাওরাকপা চান-থক্নবগী সবসিদী য়াওগনি। পি.এম.জি.কে.এ.ৱাই. স্কীমগী ফেজ Vতা অপুনবা চেং-হৱায় অসি এম.এল.তি. ১৬৩ ওইরবা য়াই। নিংশিংবা য়াই মদুদি হৌখিবা চহিদা লৈবাক অসিদা কোবিদ-১৯না মমাংদা অমুক্তা থোকখিদ্রিবা মওংদা ইকোনোমীদা অকাইবা পীরকপা মতমদা, সরকার অসিনা ২০২০গী মার্চতা মহৌশাগী ওইবা রাসন কার্দ, হায়বদি লায়ররবা, খুদোংথিনিঙাই ওইরবা ইমুং/বেনিফিসরীদা ইকোনোমিক ক্রাইসিস মতমদা চংদ্রবা য়াদবা চেং-হৱায় ফংদবগী অৱাবা লৈতনবা পীবগী মথক্তা অহেনবা চেং-চাক (চেং/গেহু) চাউরাক্না নেস্নেল ফুদ সেক্যুরিতী এক্ত (এন.এফ.এস.এ.)গী বেনিফিসরী কোতি ৮০ রোমদা পি.এম. গরিব কল্যন অন য়োজনা (পি.এম.-জি.কে.এ.ৱাই.)গী মখাদা মীওই অমদা থা অমদা কে.জি. ৫ লেম্না পীনবা লাওথোকখি। হৌজিক ফাওবদা, পি.এম.-জি.কে.এ.ৱাই. (ফেজ Iদগীনা IV ফাওবা) মখাদা দিপার্তমেন্তনা চান-থক্নবগী সবসিদীদা চাওরাক্না লুপা কোতি লাখ ২.০৭ মান্ননা রাজ্য/য়ু.তি.দা ঙম্নমক চেং-চাক এল.এম.তি. ৬০০ পীখি। পি.এম.-জি.কে.এ.ৱাই.-IVগী মখাদা য়েন্থোকপা হৌজিকসু চৎথরি, অমসুং হৌজিক ফাওবগী ওইনা রাজ্য/য়ু.তি.দগী ফংবা রিপোর্ত অমগী মতুং ইন্না, চেং-চাক ৯৩.৮% য়েন্থোকখ্রে অমসুং এল.এম.তি. ৩৭.৩২ (২০২১গী জুলাইগী ৯৩.৯%), এল.এম.তি. ৩৭.২০ (২০২১গী ওগস্তকী ৯৩.৬%), এল.এম.তি. ৩৬.৮৭ (২০২১গী সেপ্তেম্বরগী ৯২.৮%), এল.এম.তি. ৩৫.৪ (২০২১গী ওক্তোবরগী ৮৯%), অমসুং এল.এম.তি. ১৭.৯ (২০২১গী জুলাইগী ৪৫%), শিং চাওরাক্না কোতি ৭৪.৬৪, কোতি ৭৪.৪, কোতি ৭৩.৭৫, কোতি ৭০.৮ অমসুং কোতি ৩৫.৮ বেনিফিসরীশিংদা মথংশিৎনা য়েন্থোকখি। মমাংগী ফেজগী থেংনরকপা মতুং ইন্না, পি.এম.-জি.কে.এ.ৱাই.গী থবকশিং অসি মমাংগা চপ মান্ননা য়াম্না ৱাংনা ফংবা ঙমগনি হায়না থাজবা লৈ। অপুনবগী ওইনা, চাওরাক্না লুপা কোতি লাখ ২.৬০ রোম পি.এম.-জি.কে.এ.ৱাই.গী ফেজ I-V ফাওবা সরকারনা চাদিং তৌগনি।
বেঙ্কোক্তা অসিয়ান-ইন্দিয়া সমিৎকী নাকলদা প্রধান মন্ত্রীনা লৈবাক অনিগী ওইবা মীফম কয়া পাংথোকখ্রে

ঙসি প্রধান মন্ত্রী নরেন্দ্র মোদীনা থাইলেন্দগী প্রধান মন্ত্রী প্রয়ুত চান-ও-চা অমসুং ইন্দোনেসিয়াগী রাস্ত্রপতি জোকো ৱিদোদোগা লোইননা তোঙান-তোঙান্না মীফমশিং পাংথোকখি। প্রধান মন্ত্রী নরেন্দ্র মোদীনা হায়খি লৈবাক অনি অসিগা মতেং পাংনবা হেনগৎহন্নবা লম্বীশিং লুচিংবশিংগা মহাক্না খন্নখি।
প্রজাতন্ত্রগী মীফমদা প্রধান মন্ত্রী নরেন্দ্র মোদীনা পীখিবা জাতিগী ৱারোল

এক্সিলেন্সীশিং, খুরুমজরি মীফম অসিদা মালেমগী খ্বাইদগী চাউবা প্রজাতন্ত্রবু মশক তাকপা ফংজবা অসিদা ঐহাক্না চাউথোকচবা পোকই। প্রজাতন্ত্রগী ওইবা ৱাখল্লোন অসি ঐখোয়গী সভ্যতাগী চৎনবীগী মরু ওইবা শরুক অমনি। লিচ্ছবি অমসুং শাক্য অসিগুম্বা মীহুৎ খন্দুনা রিপব্লিক ওইনা শহর-রাজ্যশিং ভারত্তা চহু ২৫০০গী মমাংদগী লৈরম্মি। চপ মান্নবা প্রজাতন্ত্রগী ওইবা ৱাখল্লোন অসি ১০শুবা চহিচাগী “উত্তরামেরুর” ইনস্ক্রিপসনদা উবা ফংখি, মসিদা প্রজাতন্ত্রদা শরুক য়ান্নবগী প্রিন্সিপলশিং অদু ইদুনা থম্লমখি। মসিগী প্রজাতন্ত্রগী ৱাখল্লোন অমসুং চৎনবী অসিনা অরিবা মতমগী ভারতবু খ্বাইদগী নুংঙাই য়াইফবশিংগী মরক্তা অমা ওইহনলমখি। চহিচা কয়া লোইলম লৈঙাক্কী মখাদা লৈরবসু ভারত মীয়ামগী প্রজাতন্ত্রগী ৱাখল্লোন অদুদি খক নমথবা ঙমখিদে। মসি ভারতকী নীংখা তম্লবা মতমদা অমুক নীংথিনা মশক উৎলকখি অমসুং হৌখিবা চহি ৭৫ অসিদা প্রজাতন্ত্র চৎপা লৈবাক অমা শেমগৎপা ঙম্বগী তোপ-তোপ্পা ৱারী অমা ওইহনখি। মসি হীরম পুম্নমক্তা অমুক্তা থোকখিদ্রিবা মওংদা সোসিও-ইকনোমিক ইনক্লুজন পুরকপগী ৱারী অমনি মসি হকশেল, মহৈ-মশিং অমসুং মীওইবগী য়াইফনবা ৱাখলনা লাম্বা ফংদবা চাং অমদা লেপ্তনা ফগৎহল্লকপগী ৱারী অমনি। ভারতকী ৱারী অসিনা মালেমদা ময়েক শেংবা পাউজেল অমা পীরি। মদুদি প্রজাতন্ত্রনা অনীংবা থুংহনবা ঙম্মি, মদুদি প্রজাতন্ত্রনা অনীংবা থুংহনখি, অমসুং মদুদি প্রজাতন্ত্রনা মখা তানা অনীংবা থুংহনখিগনি। এক্সিলেন্সীশিং, দল কয়াগী মীখলশিং, মনীং তম্বা জুদিসিয়রী, অমসুং অপনবা পীদবা মীদিয়া অসিগুম্বা স্ত্রকচরেলগী ওইবা ফীচরশিং – অসি প্রজাতন্ত্রগী মরু ওইবা খুৎলাইশিংনি। অদুম ওইনমক প্রজাতন্ত্রগী মপুং ওইবা মপাঙ্গল অদুদি ঐখোয়গী প্রজাশিং অমসুং ঐখোয়গী খুন্নাইশিংদা লৈজরিবা ৱাখল্লোন অমসুং চৎনবী অসিদা য়াওরি। প্রজাতন্ত্র হায়বা অসি মীয়ামগী, মীয়াম্না খনবা, মীয়ামগী য়াইফনবা হায়বা খক্তা নত্তা মসিদা মীয়ামগা লোয়ননা, মীয়ামগী মরক্তা হায়বা অসিসু ওইরি। এক্সিলেন্সীশিং, মালেমদা লৈরিবা তোঙান-তোঙানবা শরুকশিংনা প্রজাতন্ত্রগী ওইবা চাউখৎ-থৌরাংগী তোঙান-তোঙানবা লম্বেলশিংদা চৎলি। অমনা অমদগী ঐখোয়না তমশিনবা য়াবা কয়া অমা লৈ। ঐখোয়গী প্রজাতন্ত্রগী চৎনবা অমসুং সিস্তেম অসিদা লেপ্তনা ফগৎহনবা ঐখোয় পুম্নমক্না মথৌ তাই। অমসুং, ঐখোয়না ইনক্লুজন, ত্রান্সপরেন্সী হ্যুমেন দিগ্নিতী, রেস্পোন্সিব গ্রিভান্স রিদ্রেসেল অমসুং শক্তি দিসেন্ত্রেলাইজেসন তৌবা অমসি মখা তানা ফগৎহনবা মথৌ তাই। হীরম অসিদা ঙসিগী মীতিন অসিনা প্রজাতন্ত্র চৎপা লৈবাকশিংগী মরক্তা মখা তানা কোওপরেসন পীনবা হেনগৎহন্নবা মতাং চারবা ফম্পাক অমা পীরি। ভারতনা ফ্রী এন্দ ফিয়র ওইবা মীখলশিং পাঙথোকপগী খঙহৈবা অমসুং ইন্নোভেতিব ওইবা দিজিতেল সোল্যুসনশিংগী খুত্থাংদা লৈঙাক্কী লম পুম্নমক্তা ত্রান্সপরেন্সী হেনগৎনবগী মতাংদা সিয়র তৌজবদা নুংঙাইবা পোকই। ঐখোয়না সোসিএল মীদিয়া অমসুং ক্রিপ্তো-করেন্সীশিং অসিগুম্বা অনৌবা তেক্নোলোজীশিং অসি প্রকাতন্ত্র নমথবগী মহুৎ মসিদা শক্তি পীবদা শীজিন্নবা য়ান্নবা অমত্তা ওইনা মালেমগী ওইবা কাংলোনশিং শেম্বা মথৌসু তাই। এক্সিলেন্সীশিং, পুন্না থবক তৌমিন্নদুনা প্রজাতন্ত্র চৎপা লৈবাকশিংনা ঐখোয়গী প্রজাশিংগী অনীংবা অপাম্বশিং থুংহনবা অমসুং মীওইবা খুন্নাইগী লৈরিবা প্রজাতন্ত্রগী ৱাখল্লোন অসি পালন তৌবা ঙমগনি। অফবা খোঙথাং অসিদা প্রজাতন্ত্র চৎপা লৈবাকশিংদা য়াওশিন্নবা ভারতনা শেম শাদুনা লৈজরি। থাগৎচরি। হন্না-হন্না থাগৎচরি!
মন্ত্রীমন্দলনা জিলা উধমপুর, জম্মু-কশ্মীরদা কেন্দ্রীয় বিদ্যালয় নং.- ২ ধার রোদ শেমগৎ-শাগৎনবা কেন্দ্রীয় বিদ্যালয় সঙ্গথন্দা ঙাকশেলগী লম একর ৭.১১৮ পীননবা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা জিলা উধমপুর, জম্মু-কশ্মীরদা কেন্দ্রীয় বিদ্যালয় নং. ২ ধার রোদ, শেমগৎ-শাগৎনবগীদমক কেন্দ্রীয় বিদ্যালয় সঙ্গথন্দা চহি ৩০গী মতমগীদমক্তা ঙাক-শেলগী লম একর ৭.১১৮ পীননবগী অয়াবা পীখ্রে, মসি চহি ৩০গী মতুংদা অমুক হন্না নৌথোকহনবা য়াই। য়ুম্ফমঃ ধার রোদ উধমপুরদা লৈবা কেন্দ্রীয় বিদ্যালয় নং. ২ অসি ১৯৮৫দগী মতম খরগী ওইবা বিল্দিং অমদা চলাইদুনা লাক্লি। হৌজিক হৌজিক কেন্দ্রীয় বিদ্যালয় নং. ২, ধার রোদ, উধমপুরদা পুন্না মহৈরোই ৮৫১ তম্লি। কেন্দ্রীয় বিদ্যালয় সঙ্গথন্না মশাগী লেংদ্রবা বিল্দিং শাদুনা স্কুল ওথোরিতীশিংনা মফম অদুদা থবক তৌরিবা শিন্মীশিংগী মহৈ-মশিংগী ওইবা তঙাই ফদবশিং ফংহন্নবগীদমক্তা ওপ্তিমেল ইনফ্রাস্ত্রকচর শেমগৎপদা মতেং ওইরগনি।
প্রধান মন্ত্রীনা শ্রী গুরু গ্রন্থ সহিবজিগী পরকাশ পুরবকী য়াইফরবা থৌরমদা য়াইফ-পাউজেল পীখ্রে

প্রধান মন্ত্রী, শ্রী নরেন্দ্র মোদীনা মীপুম খুদিংদা মরুওইনা সিখ মীয়ামদা শ্রী গুরু গ্রন্থ সহিবজিগী য়াইফরবা পরকাশ পুরবকী থৌরমদা য়াইফ-পাউজেল পীখ্রে। প্রধান মন্ত্রীনা ত্বীৎ তৌখিঃ “ঙসি, শ্রী গুরু গ্রন্থ সহিবজিগী য়াইফরবা পরকাশ পুরবকী থৌরম অসিদা মীপুম খুদিংমক্তা মরুওইনা সিখ মীয়ামদা য়াইফ-পাউজেল পীজরি। শ্রী গুরু গ্রন্থ সহিবজিনা তাকপীরম্বা অশেংবা লাইশুনা মিলিয়ন কয়াদা পাঙ্গল পীরি অমসুং ঐখোয়গী খুনাই অসিবু অচুম্বা লম্বী, পুম্নমকপু কোনশিনবা অমসুং নুংশি চান্নবা ওইহল্লি।”
প্রধান মন্ত্রীনা ওমানগী সুলতান হিজ মেজেস্তী সয়িদ হাইথম বিন তারিক অল সৈদপু নুঙাইবা ফোংদোকখ্রে

প্রধান মন্ত্রী শ্রী নরেন্দ্র মোদীনা হিজ মেজেস্তী সয়িদ হাইথম বিন তারিক অল সৈদপু ওমানগী সুলতান ওইনা থৌ পুরকপদা নুঙাইবা ফোংদোকখ্রে। প্রধান মন্ত্রীনা হায়খি, “হিজ মেজেস্তী সয়িদ হাইথম বিন তারিক অল সৈদনা ওমানগী সুলতান ওইনা থৌ পুরকপদা ঐহাক্না থমোই শেংনা নুঙাইবা ফোংদোকচরি। ঐহাক্না থাজবা থম্লি মদুদি মহাক্কী লীদরশিপকী মখাদা ওমান মখা তানা মাঙলোমদা চংশিল্লগনি অমসুং য়াইফরগনি অমদু মালেমগী শান্তিদা থৌদাং লৌরগনি। ভাতরনা ওমানগা লোয়ননা চহী লিশিং কয়া লীরবা মরিশিং লৈরি। ঐখোয়গী স্ত্রেতেজিক পার্তনরশিপ অসি মখাতানা মপাঙ্গল কনখৎহন্নবা ঐখোয়না হিজ মেজেস্তী সয়িদ হাইথমগা লোয়ননা খুৎশম্ননা থবক তৌমিন্ননবা মীৎয়েং থম্লি।”